**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul de Coordonare și Cooperare Instituțională**

**Serviciul Resurse Umane, Salarizare**

**Nr.\_\_\_\_\_\_/\_\_\_\_\_\_\_\_2022**

**RAPORT DE SPECIALITATE**

**la** **Proiectul de hotărâre privind modificarea Organigramei și a Statului de funcții**

**ale Spitalului de Pneumoftiziologie Satu Mare**

Față de conținutul Proiectului de hotărâre privind modificarea Organigramei și a Statului de funcții ale Spitalului de Pneumoftiziologie Satu Mare,

în urma adresei Spitalului de Pneumoftiziologie Satu Mare cu nr. 1754/14.03.2022, înregistrată la Registratura Consiliului Județean Satu Mare cu nr. 6063/15.03.2022, prin care s-a înaintat Nota de fundamentare nr. 1753/14.03.2022 cu privire la aprobarea modificării Organigramei și a Statului de funcții ale Spitalului de Pneumoftiziologie Satu Mare,

raportat la:

- Hotărârea Consiliului Județean Satu Mare nr. 102/30.08.2021 privind modificarea Organigramei și a Statului de funcții ale Spitalului de Pneumoftiziologie Satu Mare,

- Hotărârea Consiliului Județean Satu Mare nr. 127/26.10.2021 privind modificarea Statului de funcții al Spitalului de Pneumoftiziologie Satu Mare,

ținând cont de:

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Ordinul ministrului sănătății nr. 1470/2011 pentru aprobarea criteriilor privind angajarea și promovarea în funcții, grade și trepte profesionale a personalului contractual din unitățile sanitare publice din sectorul sanitar, cu modificările și completările ulterioare,

- Hotărârea Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările și completările ulterioare;

- Anexa nr. II - Familia ocupațională de funcții bugetare “Sănătate și Asistență socială” și Anexa nr. VIII - Familia ocupațională de funcții bugetare "Administrație" la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) și c) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia: *“Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;*

*c) aprobă organigrama și modificarea acesteia;”*

- prevederile art. 180 alin. (1) din Legea nr. 95/2006 privind reforma în domeniul sănătății, republicată, cu modificările și completările ulterioare,

- Dispoziția Președintelui Consiliului Județean Satu Mare nr. 235/2019 pentru modificarea anexei la Dispoziția nr. 70/2019 privind aprobarea structurii organizatorice a Spitalului de Pneumoftiziologie Satu Mare,

Spitalul de Pneumoftiziologie Satu Mare solicită aprobarea modificării Organigramei și a Statului de funcții cu 257 posturi, din care 12 posturi de conducere și 245 posturi de execuție, după cum urmează:

|  |  |  |  |  |
| --- | --- | --- | --- | --- |
| **Nr. poziție anterior din**  ***Stat de funcții aprobat*** | **Nr. poziție propus din**  ***Stat de funcții modificat*** | **Post existent**  **în *Stat de funcții aprobat*** | **Solicitare** | **Post propus în *Stat de funcții modificat*** |
| 90 | 90 | asistent medical (PL) | transformare post prin promovare | asistent medical principal (S) |
| 171 | 173 | farmacist specialist (S) | transformare post și mutare | Farmacist (S) |
| - | 172 | - | suplimentare un post | asistent medical (PL) |
| 204 | 205 | economist II (S) | transformare post | economist I (S) |

Modificarea este necesară pentru următoarele considerente:

***1. La Secția Pneumologie II Bixad se solicită transformarea prin promovare a postului de asistent medical (PL),*** identificat la poziția nr.90 din statul de funcții aprobat, în post de ***asistent medical principal (S),*** identificat la poziția nr.90 din statul de funcții modificat, conform anexei nr.II, cap.I, pct.2., lit.a.1., nr.crt.26 din Legea-cadru nr.153/2017. Titulara postului a promovat examenului de grad principal, conform Certificatului de grad principal cu seria A nr.20112 eliberat de OAMGMAMR cu nr.72/29.11.2021, a absolvit studiile superioare cu diplomă de licență în domeniul Sănătate, specializarea asistență medicală generală și are o vechime în muncă ca asistent medical (cu S) de 3 ani 4 luni și 27 zile;

***2. La Farmacia Satu Mare se solicită următoarele modificări:***

***a) Transformarea postului vacant de farmacist specialist (S), identificat la poziția nr.171 în statul de funcții aprobat în post de farmacist (S) și mutarea postului la Farmacie-Punct de lucru Bixad, identificat la poziția nr.173 din statul de funcții modificat,*** conform anexei nr.2, cap.I, pct.2, lit.a.1, nr.crt.18 din Legea-cadru nr.153/2017.

***b) Suplimentarea cu un post de asistent medical (PL), identificat la poziția nr.172 în statul de funcții modificat***, conform anexei nr.II, cap.I, pct.2., lit.a.1., nr.crt.36 din Legea-cadru nr.153/2017. Se solicită suplimentarea de mai sus pentru o mai bună organizare a activității în cadrul Farmaciei Satu Mare. Se menționează că, se încadrează în normativul de personal stabilit în anexa nr.1, lit.B, nr.crt.6 la Ordinul M.S. nr.1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului M.S. nr.1178/2006 privind aprobarea normativelor de personal, unde pentru farmaciile cu circuit închis normativul de personal sanitar mediu este de 1 post la 40-60 paturi.

***3. La Biroul Financiar-contabil se solicită transformarea postului vacant de economist II (S), identificat la poziția nr.204 din statul de funcții aprobat în post de economist I (S), identificat la poziția nr.205 din statul de funcții modificat,*** conform Anexe nr.VIII, Cap.2 lit.B, pct.I, lit.b), nr.crt.3 din Legea-cadru nr.153/2017.

Ca urmare a mutării unor posturi și a decalării numerelor curente are loc renumerotarea posturilor, respectiv prin modificările propuse, menționăm că Spitalul de Pneumoftiziologie Satu Mare se încadrează în normativele de personal, precum și în cheltuielile de personal prevăzute în bugetul de venituri și cheltuieli al spitalului aprobat pentru anul 2022.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Organigramei și a Statului de funcții ale Spitalului de Pneumoftiziologie Satu Mare.

**Șef Serviciu S.C.C.I, Șef Serviciu S.R.U.S.,**

**Nagy Brigitta Monica Bîja Tania**

**Vizat juridic,**

**Pop Nicoleta**

**Consilier S.C.C.I., Consilier S.R.U.S.,**

**Luțaș Ivett Elek Adriana**

Red. Tehn. /L.I../5 ex.